Diari Oficial de la Generalitat Valenciana


Sumari del DOGV 2478, del 28-03-1995 (1995/834240)

ACORD de 7 de març de 1995, del Govern Valencià, pel qual atorgà la concessió d'una emissora de radiodifusió sonora en ones mètriques amb modulació de freqüència a Radio Blanca SA.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   2478

Data del DOGV
:   28-03-1995

Secció del DOGV
:   ALTRES DISPOSICIONS

Número del document
:   1995/834240


Data del document
:   07-03-1995

Organisme emissor
:   Presidència de la Generalitat

Tipus de document
:   Acord

ACORD de 7 de març de 1995, del Govern Valencià, pel qual atorgà la concessió d'una emissora de radiodifusió sonora en ones mètriques amb modulació de freqüència a Radio Blanca SA.   
El Govern Valencià, en la reunió de 7 de març de 1995, adoptà l'acord següent:  
L'acord de 28 de juliol de 1989, del Govern Valencià, atorgà a Radio Blanca, SA, amb caràcter provisional, la concessió d'una emissora de radiodifusió sonora en ones mètriques amb modulació de freqüència a la localitat de València.  
Aprovats els corresponents projectes tècnics de les instal.lacions i complits els tràmits administratius previstos en les disposicions aplicables, a proposta de la Presidència de la Generalitat Valenciana, el Govern Valencià,  
ACORDA:  
1. Atorgar a Ràdio Blanca, SA, la concessió definitiva de l'emissora de radiodifusió sonora en ones mètriques amb modulació de freqüència en València, amb subjecció a les normes incloses en el Decret 40/1989, de 13 de març, del Govern Valencià, i d'altres normes d'aplicació.  
2. Les característiques tècniques que s'assignen a l'emissora esmentada, d'acord amb el projecte tècnic aprovat, són les reflectides en l'annex.  
La freqüència assignada queda condicionada, si pertoca, al tràmit de la seua coordinació internacional.  
3. L'adjudicatari està obligat al compliment dels requisits i obligacions establertes en la Llei 31/1987, de 18 de desembre, d'Ordenació de les Telecomunicacions, modificada per la Llei 32/1992, de 3 de desembre, i en el Decret 40/1989, de 13 de març, del Govern Valencià, així com dels compromisos assumits en el procés d'adjudicació i que serviren de base per a efectuar la concessió provisional.  
Contra aquest acord, que posa fi a la via administrativa, procedeix interposar, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir del dia de la notificació o de la publicació d'aquest acord en el Diari Oficial de la Generalitat Valenciana, de conformitat amb allò establert en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la Llei 30/1992), sense perjudici que els interessats puguen exercir qualsevol altre recurs que estimen oportú.  
ANNEX  
- Coordenades: 39º 38' 42" N  
 00º 19' 04" W  
- Cota (m): 365  
- Denominació de l'emissió: 256KF8EHF  
- Freqüència (MHz): 96.9  
- Potència radiada aparent màxima (w): 20.000 (per a 195º)  
- Potència màxima nominal de l'equip transmissor (w): 5.000  
- Potència d'eixida autoritzada de l'equip transmissor (w):4220  
- Sistema radiant: 2 dipols directiu. Sector a 3dB (165º-225º)  
- Altura sobre el sòl del centre elèctric de l'antena (m): 28  
- Altura de l'antena (m): 35  
- Altura efectiva màxima (m): 392  
- Polarització: mixta.  
València, 7 de març de 1995  
El conseller secretari del govern valencià en funcions,  
JOAN ROMERO GONZáLEZ